拿破仑二世

拿破仑二世(法文：Napoleon II，1811年3月20号-1832年7月22号，全名Napoléon François Charles Joseph Bonaparte ）是法兰西第一帝国皇帝拿破仑一世唯一个儿子，伊个妈妈是奥地利帝国个公主玛丽·路易莎。拿破仑二世出身之后，就畀伊爸爸套牢交关头衔，包括所谓个罗马王，迭个头衔，按照拿破仑自家个幻想，是类似威尔士亲王，阿斯图里亚斯亲王之类个称号，专门让自家个帝位继承人继承个。弗过嘸多少辰光，因为拿破仑自家惨败下台，伊个儿子也就跟牢老妈一道回到娘家维也纳去哉，搭枭雄拿破仑分别骨肉，直到拿破仑死脱，也嘸碰面过。

拿破仑二世立在维也纳自家娘家，生活条件是邪气好个，弗过可能是遗传毛病，伊身体一直弗灵光，从小就有交关病症，更弗好参加激烈体育活动。到1832年，伊突发疾病，死脱。拿破仑个直系后裔也就个能断绝。

分类:法国人
Category:安道尔大公